Allar línur eru hreinar og einfaldar . Með barokorgeli Langholtskirkju hefur íslenska orgelfjölskyldan eignast stílhreint hljóðfæri sem skilar baroktónlist frábærlega . Allir sem tóku þátt í þessu tvíþætta verkefni lærðu mikið hver af öðrum , ólíkar hugmyndir voru ræddar ítarlega og allir lögðu sitt að mörkum . Ef til vill er það ekki tilviljun að þetta orgel var smíðað í Nýja Englandi í Bandaríkjunum , þar sem kórsöngshefð er sterk og þar sem ítarlegar rannsóknir hafa farið fram á evrópskri tónlistarsögu . Við vildum gjarnan halda skýrleika barok orgelsins , eins og algengt er í nýjum orgelum , en bæta við hlýjum og mildum tóni til að endurspegla kærleiksboðskap kirkjunnar . Í orgelinu eru stillanleg “ forte ” og “ piano ” fótstig fyrir hljómborðið og pedalann og einnig blásari sem staðsettur er í sérherbergi en það kemur í veg fyrir auka blásturshljóð og hávaða . Þá er einn stór fleyglaga belgur fyrir hljómborðið og annar fyrir pedalann og sérstakur útbúnaður á hvorri vindhlöðu sér til þess að blásturinn er eðlilegur og stöðugur . “ Prófessor Michael Radulescu , organisti og prófessor í Vín hélt tónleika í tilefni af vígslu orgels Langholtskirkju og skrifaði eftirfarandi grein í framhaldi : Í september síðastliðnum veittist mér sú ánægja á fá að dveljast í Reykjavík og leika á hið nýja Noack-orgel Langholtskirkju á sérstökum tónleikum . Ég hreifst þegar í stað af byggingu og hljómi hins nýja orgels . Hin spengilega , glæsilega og hátimbraða framhlið orgelsins fellur prýðilega að píramídalöguðu byggingarsniði kirkjunnar . Greinileg og einföld stýring og tæknilegt fyrirkomulag ( beinar hljómborðs - og raddtengingar ) tryggja annars vegar að hljóðfæraleikarinn getur stjórnað hljóðfærinu af mikilli nákvæmni og lágmarkar hins vegar viðkvæmni einstakra tæknieininga gagnvart breytingum á hitastigi og loftraka . Þegar orgelið er skoðað að innan vekur sérstaka athygli skýr niðurröðun og afar vandaður frágangur einstakra hluta . Að lokum skal einnig nefnt , hversu þægilegt er að leika á hljóðfærið og hve prýðilega það hljómar í kirkjunni . Hiklaust og réttilega má fullyrða að smíði þessa nýja orgels hafi heppnast sérlega vel . Megi það um langan tíma í krafti virðulegrar en þó ekki yfirþyrmandi stærðar sinnar og vegna þokka hljómradda sinna hrífa , göfga og örva til hlustunar sóknarbörn , gesti og orgelleikara ! Bæði þeir sem af hálfu Langholtskirkju hafa átt hlut að máli og Fritz Noack og starfslið hans verðskulda viðurkenningu og þökk svo og einlægar hamingjuóskir ! Vín , 14. nóvember 1999 Fjölskyldumessa sunnudaginn 26. janúar í LangholtskirkjuLangholtskirkja , Sólheimum 13 - 15